HMCS Assiniboine

HMCS Assiniboine (viirinumero D18 vuodesta 1940 I18) oli Kanadan laivaston River-luokan hävittäjä toisessa maailmansodassa. Alus oli alun perin Britannian kuninkaallisen laivaston C-luokan laivueenjohtaja HMS Kempenfelt.

 Valmistus 

Alus tilattiin vuoden 1929 laivasto-ohjelmassa J. Samuel White and Companyltä Cowesista Isle of Wightilta, missä köli laskettiin lokakuussa 1930. Alus laskettiin vesille 29. lokakuuta 1931 nimellä HMS Kempenfelt ja valmistui 30. toukokuuta 1932.Naval-history.net - HMCS Assiniboine

 Palvelus 
Alus palveli Britannian kuninkaallisessa laivastossa toisen maailmansodan alkuun, jolloin se oli liitettynä Plymouthin paikallislaivueeseen. Alus siirrettiin lokakuussa Kanadan laivastolle, joka nimesi sen HMCS Assiniboineksi.

Aluksen miehistö valtasi helmikuussa 1940 San Domingon edustalla risteilijä HMS Dunedinin kanssa saksalaisen saarronmurtajan Hannoverin, josta valmistettiin ensimmäinen saattuetukialus. Tämän jälkeen alus osallistui Atlantin saattueiden suojaamiseen. Alukselle asennettiin vuoden 1941 puolivälissä kaksi Oerlikon 20 mm -ilmatorjuntatykkiä, tulenjohtojärjestelmä, tyypin 286 tutka sekä lisättiin syvyyspommien lukumäärää.

Assiniboinen suojatessa 6. elokuuta 1942 saattuetta SC94, se upotti törmäämällä Saksan laivaston sukellusveneen U-210. Yliajoa edelsi tykistötaistelu, jossa hävittäjä vaurioitui pahoin. Telakalta palattuaan alus palasi saattuepalvelukseen, kunnes törmättyään 2. maaliskuuta 1943 toiseen sukellusveneeseen joutui palaamaan telakalle. Aluksen ollessa telakalla tehtiin 30. kesäkuuta päätös aluksen muuttamisesta saattuehävittäjäksi.

Alus otti osaa Normandian maihinnousuun.

Alus poistettiin palveluksesta 8. elokuuta 1945, mutta se haaksirikkoutui Prinssi Edwardin saarella 10. marraskuuta. Hylky myytiin romutettavaksi Guard Salvage Companylle.

Lähteet

Viitteet

Luokka:Thornycroftin valmistamat alukset
Luokka:C-luokan hävittäjistä muutetut Kanadan River-luokan hävittäjät
Luokka:Kanadalaiset toisen maailmansodan hävittäjät